טנריפה

תמונת לווין של טנריפהטֶנֶרִיפֶה (בספרדית: Tenerife; בעברית מקובל גם השם טנריף) הוא אי ספרדי והאי הגדול (2,034 קמ"ר) והמאוכלס (כ-904,000 תושבים) ביותר בארכיפלג האיים הקנריים באוקיינוס האטלנטי, המצויים דרומית לספרד היבשתית, אל מול חופה הדרום-מערבי של מרוקו. זהו האי התיירותי ביותר עם יותר מ -5 מיליון מבקרים מדי שנה והוא הכלכלה העיקרית של הארכיפלג, המוביל את התמ"ג (תוצר מקומי גולמי).<ref>[http://www.datosdelanzarote.com/itemDetalles.asp?idFamilia=17&idItem=7679 Macromagnitudes de Canarias por Islas (2015)]</ref>

== היסטוריה ==
תושביו המקוריים של טנריפה, כמו של שאר האיים הקנריים, היו הגואנצ'ים. הם עסקו בדיג, בלקט, בחקלאות ובגידול צאן. האי נשלט על ידי ספרד מאז שנכבש על ידה במהלך המאה ה-15. כיבוש טנריפה ושאר האיים הקנריים התאפיין בשעבוד האוכלוסייה המקומית, בהשלטת הנצרות, בהרס התרבות של בני המקום ובהעברת אוכלוסייה ספרדית לשטחי האיים.
האקלים בטנריפה נוח במשך כל השנה. התיירות היא הענף הכלכלי העיקרי ואחריו החקלאות. צידו הצפוני של האי מתאפיין בצמחייה רבה ובצבע ירוק, ואילו בדרום החופים הם צחיחים ושופעי שמש.

== מזג אוויר ==
בהר ישנה תופעה מיוחדת בה העיבוי של העננים נעשה ישירות אל הצמחייה וממנה למי התהום. התופעה הזו, בה מגיעים המשקעים ישירות לצמחייה ולקרקע, נקראת בפי בני המקום "גשם אופקי" והיא אחראית למרבית מי התהום בטנריפה. ניצול המים מאפשר יצוא מטנריפה לאיים השכנים.

== ערים ==
הערים הגדולות באי:
* סנטה קרוס דה טנריפה היא בירת האי, ומקומה בחלק הצפוני מזרחי.
* סן קריסטובל דה לה לגונה, אתר מורשת עולמית של אונסק"ו.
* פוארטו דה לה קרוס, או בקיצור פוארטו, בחלק הצפוני מערבי.
* לאס אמריקאס, בחלק הדרומי.
* קאנדלאריה, המקום המרכזי של העלייה לרגל הקתולית בארכיפלג.

== אטרקציות ==
בין האטרקציות התיירותיות באי:
*הפארק הלאומי טיידה – אתר מורשת עולמית במרכז האי. הר הגעש טיידה הוא ההר הגבוה ביותר בספרד והר הגעש השלישי בגובהו בכדור הארץ (אם מודדים את הגובה החל מקרקעית האוקיינוס). זהו פארק געשי המתאפיין בנוף געשי מיוחד, עם סלעי בזלת שחורים וצבעוניים המזדקרים מתחתית לוע הר הגעש שגובהו הוא 3,718 מטר.
*הפארק האתנולוגי של הפירמידות של גוימאר שבחופו המזרחי של האי.
*הפארק הכפרי אנאגה שבמסיב אנאגה (מאסיסו דה אנאגה; Macizo de Anaga), רכס הרים בצפון מזרח האי טנריפה, שעליו הכריז אונסק"ו כשמורה ביוספרית ביוני 2015.
*האודיטוריום של טנריפה.
*פארק המים : סיאם פארק (Siam Park) אחד מפארקי המים הגדולים באירופה.
*איקוד דה לוס וינוס:
**מערת הרוח, צינור הלבה הגדול ביותר באירופה,
**דרקון אלף השנים הגדול והעתיק ביותר בין בני סוגו.

== תעופה ==
באי שני נמלי תעופה בינלאומיים: לוס רודאוס (Los Rodeos) או טנריפה צפון (Tenerife Norte), וריינה סופייה (Reina Sofia) או טנריפה דרום (Tenerife Sur).
האסון האווירי שהתרחש בשדה התעופה לוס רודאוס ב-27 במרץ 1977 גבה 583 קורבנות וכונה "אסון המטוסים בטנריפה". בהתנגשות היו מעורבים מטוס של חברת פאן אמריקן שנסע על המסלול ומטוס של חברת KLM שניסה להמריא.

== דת ==
רוב אוכלוסיית המקום קתולית, אך יש קהילות גדולות של מוסלמים, יהודים והינדים. בכל שנה בחודש אוגוסט מתרחשת עלייה לרגל לבזיליקה של קאנדלאריה, שמוקדשת לבתולה המבורכת של קאנדלאריה (שהיא הקדושה המגינה של האיים הקנריים). בטנריפה חיו שני קדושים קתולים: הקדוש פדרו דה סן חוסה בטאנקור וז'וזה דה אנשייטה, שני מיסיונרים. גם המיסטיקנית מריה דה לאון נערצת ביותר בארכיפלג.

== תאריכים חשובים ==
*פברואר: קרנבל סנטה קרוס דה טנריפה.
*2 בפברואר ו -15 באוגוסט: חג הבתולה של קאנדלאריה.
*14 בספטמבר: חג של ישו דה לה לגונה.
*קורפוס כריסטי: 60 יום אחרי יום ראשון של חג הפסחא.
*השבוע הקדוש: 40 יום לאחר התענית.

== תמונות ==
<gallery>
קובץ:Tenerif001.jpg|לאס אמריקאס עיר המלונות בדרום טנריפה, מבט מן ההר שמעל העיר
קובץ:Tenerif003.jpg|קאראצ'יקו הבירה העתיקה שנחרבה בהתפרצות געשית ונבנתה מחדש על הריסותיה
קובץ:Tenerif004.jpg|הבזיליקה של קאנדלאריה, מבט מבחוץ
קובץ:Tenerif005.jpg|הבזיליקה של קאנדלאריה, מבט מבפנים
קובץ:Tenerif006.jpg|דרקון אלף השנים, איקוד דה לוס וינוס
קובץ:Tenerif007.jpg|שיחזור של בני הגואנצ'וס, איקוד דה לוס וינוס
קובץ:Tenerif008.jpg|פסל ליד החוף בפוארטו דה לה קרוס
קובץ:Tenerif010.jpg|דולפין שוחה באוקיינוס האטלנטי סמוך לחוף הדרומי של טנריפה
קובץ:Tenerif011.jpg|לטאה קטנה בטנריפה המקומיים קוראים לה בבדיחות הדעת הקרוקודיל של טנריפה
קובץ:Catedral_de_La_Laguna,_Tenerife.jpg|הקתדרלה של סן קריסטובל דה לה לגונה
קובץ:Tenerif012.jpg|טורבינות רוח ליצור חשמל בחוף הדרום מזרחי של טנריפה
קובץ:Tenerif013.jpg|נוף בגן הלאומי טיידה בטנריפה
קובץ:Tenerif014.jpg|נוף בגן הלאומי טיידה בטנריפה
קובץ:Oxalis pes-caprae Chinamada.JPG|מרבדי חמציצים נטויים ב-Chinamada
קובץ:Auditorio de Tenerife 013.JPG|האודיטוריום של טנריפה
קובץ:Castillo o Torre de San Andrés.jpg|קסטיו דה סן אנדרס
</gallery>

== לקריאה נוספת ==
<div style="direction:ltr;">
* The Rough Guides' Tenerife Directions 1, 192 pages, Rough Guides; Bk&Mini CD edition, 2004. 
* Lonely Planet Canary Islands 280 pages, Lonely Planet Publications; 3rd edition, 2004. 
</div>

== קישורים חיצוניים ==

* 
* אבי ארבל, [http://www.lametayel.co.il/טנריף+אי+הקיץ+הנצחי טנריף, אי הקיץ הנצחי], אתר למטייל
* 
* [https://www.megalim.co.il/21182/279/1037/360/ טנריף] , באתר "מגלים"
* 
* 
* 
* 
* 
* עמית ידגר, [https://tenerife-guide.co.il/ כל המידע שצריך לפני חופשה בטנריף במקום אחד], נובמבר 2023.
* עמית ידגר, [https://www.mako.co.il/travel-world/destinations/Article-9de4edfe3cd7381026.htm איך לא הכרנו את היעד המושלם הזה למשפחות?], באתר מאקו, ספטמבר 2022.
* עמית ידגר, [https://www.mako.co.il/travel-world/destinations/Article-87e3b4558521461006.htm טנריף: המדריך המלא לחופשת קיץ מושלמת גם בחורף], באתר מאקו, ינואר 2022.

==הערות שוליים==

*
קטגוריה:ספרד: איים
קטגוריה:איים באוקיינוס האטלנטי
קטגוריה:האיים הקנריים: גאוגרפיה